CELEX: 62009TJ0051
Vahekohtuklausel
Programm energiatehnoloogia edendamiseks Euroopas (Thermie)
Umbertides (Itaalia) agrometsanduse biomassi põletamise uuendusliku protsessi abil elektrienergia tootmisrajatise projekti leping
Lepingu täitmise tingimuste oluline muutmine
Ülesütlemine
Makstud summade tagasimaksmine
Viivis

EÜ artikli 238 alusel komisjoni esitatud hagi, milles palutakse, et Antiche Terrelt mõistetaks välja summa, mille Euroopa
Ühendus talle maksis 23. detsembri 1996. aasta lepingu BM/188/96 alusel, mis sõlmiti programmi Thermie raames kolme äriühingu,
sh Antiche Terrega.
Resolutsioon
1.
Antiche Terre Soc.coop.rl Società Agricola Cooperativa kohustub tasuma Euroopa Komisjonile 479 332,40 eurot, millele lisandub
Itaalia õigusnormides sätestatud viivis, mis arvutatakse kehtiva määra alusel alates 4. jaanuarist 2004 kuni võlgnevuse täieliku
tasumiseni, ning sellest summast arvatakse maha 461 979 eurot, mille komisjon on kätte saanud pangagarantii täitmisele pööramisega
25. jaanuaril 2005.
2.
Jätta hagi ülejäänud osas rahuldamata.
3.
Mõista kohtukulud välja Antiche Terrelt.